આ અદભુત સીરીઝ’ની પહેલી સીઝન મારી પાસે હતી જ , પણ શરૂઆત કરવાનો મૂડ નહોતો થતો , પણ જયારે વિરાજભાઈ’એ પણ ફરી આ સીરીઝ’ની યાદ અપાવીને ભરપુર વખાણ કરી નાખ્યા એટલે પછી કર્યા કંકુના 🙂 { GOT વિષે ત્યાં જ જાણી લેજોને 🙂 }. . . અને ખરેખર કહું તો પાછલા બે મહિનાથી હું આ સીરીઝ’ને રોજ થોડું થોડું કરીને જોતો હતો કેમકે , ત્રણ સીરીઝ’નાં થઈને કુલ ત્રીસ એપિસોડ’સ થાય અને સાચું કહું તો રોજેરોજ જે જલસા પડ્યા છે કે વાત પૂછો માં 🙂 એક વખત તો એવો આવ્યો કે આ સીરીઝ પૂરી થવા આવી અને પછી થયું કે હવે શું ? હવે ચોથી સીઝન ક્યારે ? જાણે એક પ્રકારનો શૂન્યાવકાશ થઇ ગયો ❗ કારણકે ગમે તેવો મૂડ હોય કે પછી નાદુરસ્ત તબિયત હોય , જો એકવાર તમે જોવાનું ચાલુ કરો કે પછી ગયા કામથી ! . . . .એક પ્રકારે અફસોસ થયો કે સાલું આ સીરીઝ પહેલા કેમ ન જોવાઈ ? પણ , પછી મજાની વાત એ રહી કે ત્રણે ત્રણ સીઝન મે બેક ટુ બેક જોઈ અને સોરઠી ભાષામાં કહું તો રીતસર’નો ધરાઈ ગયો 😀 અને છેલ્લી વાત કે ભવિષ્યમાં ગેમ ઓફ થ્રોન્સ જેવું અદભુત સર્જન નાના પડદે કે મોટા પડદે જોવા મળે તેમાં ભારોભાર શંકા રહેશે , તેટલી હદે આ શો ગાભા કાઢી નાખે તેવો અદભુત છે .